als_Latn dik_Latn sag_Latn
5 këshilla si të përdorni ngjyrën e zezë në interier
Ngjyra e zeze përdoret në interier, ashtu si edhe ngjyra e bardhë, por sigurisht më rrallë. Sipas...
2014-09-19
Kategoria: Arredimi i shtëpisë
Ngjyra e zeze përdoret në interier, ashtu si edhe ngjyra e bardhë, por sigurisht më rrallë. Sipas psikologëve njerëzit që parapëlqejnë ngjyrën e zezë në interier janë persona të guximshëm, të vendosur, inteligjentë, me besim në vetvete dhe që e dinë shumë mirë se çfarë duan.
Por gjithashtu personat që e parapëlqejnë këtë ngjyrë janë në shumicën e rasteve tipa introversë dhe jo shumë të shoqërueshëm. Është një ngjyrë që i përshtatet më tepër meshkujve se sa femrave.
Por, sot ngjyra e zezë, e kombinuar këndshëm me nuanca të ngjyrave të tjera dhe në varësi të materialeve dhe objektev ku përdoret, ka filluar të jetë një trend i interior design, pasi i jep ambjentit shumë stil dhe elegancë.
Më poshtë po ju japim disa këshilla se si ta kombinoni më mirë ngjyrën e zezë në shtëpinë tuaj:
- Ngjyra e zezë gjithmonë duhet kombinuar me ngjyra të tjera për krijimin e kontrastit dhe duke qënë se është ngjyrë bazë, ajo kombinohet pothuajse me çfarëdo lloj nuance.
- Në sallon këshillohet që ta kombinoni të zezën me nuancat e grisë ose kafes, pasi është një kombinim shumë elegant. Gjithashtu shumë i këndshëm do të ishte edhe kombinimi me të bardhen e të kuqen.
- Në kuzhinë ndgjyra e zezë do të shkonte shumë me ngjyrat metalike, pasi i jep shumë klas kuzhinës po njëkohësisht kombinimi i të zezës me gjurat metalizzato krijojnë ndjesinë e stilit dhe tekonologjisë së lartë. E bardha gjithashtu do të ishte një kombinim ideal për kuzhinën.
- Në dhomën e gjumit duhet ta zbusni pak ngjyrën e zezë. Prandaj ju mund ta thyeni duke përdorur pasqyra dhe elemente xhami. Perdet dhe teksturat që do të përdorni gjithashtu kanë shumë rëndësi prandaj mundohuni që ato të jenë në ngjyra më të çelura për kontrast.Gjithashtu mos harroni kontrastin me të bardhën, që është shumë e këshillueshme në dhomën e gjumit.
- Një interier me ngjyrën e zezë dominante kërkon një ndriçim shumë të mirë. Prandaj fokusohuni tek abazhuret me qelq që i japin stil ambjenteve tuaja. Mund të përdorni edhe ndriçime të fshehura me nuanca më të çelura për të krijuar kontrast.
als_Latn als_Latn unk pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn